-Եթե մենք դիտարկում ենք արդի աշխարհաքաղաքական զարգացումները հատկապես Մեր-ձավոր Արևելքում և այդ համատեքստում Իրանի ներկա և ապագա դերակատարությունը, ա-պա ակնհայտ է, որ ըստ էության մենք գործ ունենք տարածաշրջանային հզոր պետության հետ կամ այլ խոսքերով` գերտերության հետ, որը շահեր ունի Մերձավոր Արևելքի գրեթե բո-լոր կետերում՝ սկսած Լիբանանից վերջացրած Եմենով, Սաուդյան Արաբիայով: Այսինքն, ըստ էության, Իրանական պետությունը, իր արդի պետականությունը ձևավորելով Սեֆյան արմատների հիմքի վրա և շիայականությունը ունենալով որպես պետական կարևորագույն շաղախ, իր դիրքերը տեսնում է գրեթե բոլոր այն երկրներում, որտեղ կա շիա բնակչություն, իսկ այդպիսին կա Մերձավոր Արևելքի համարյա թե բոլոր երկրներում` որոշ դեպքերում՝ մեծասնություն, որոշ դեպքերում` փոքրամասնություն: Բացի այս, Իրանը յուրահատուկ եր-կիր է այն համատեքստում, որ կարողանում է չափազանց հետաքրքիր կերպով համադրել ոչ միայն կրոնական գաղափարախոսությունը, այլ նաև իրանականությունը որպես գաղափա-րախոսական տարր, այսինքն՝ մենք գործ ունենք մի կողմից շիայական իսլամի` որպես կար-ևորագույն գործիքի հետ, մյուս կողմից էլ գործ ունենք Իրանի հետ՝ որպես ազգային գաղա-փար: Այս երկու բաղադրիչները միասին ձևավորում են արդի իրանական աշխարհայացքը, և այդ աշխարհայացքի հիման վրա էլ ձևավորվում է այս երկրի արտաքին քաղաքականությու-նը: